  Майя Бывальцева 26-тӥысь 27-тӥ толшоре потон уе Удмуртиын куд-ог интыосын зол лымыялоз шуыса чаклало, ивортэ Россиысь МЧС-лэн элькунъя валтӥсь управлениелэн пресс-службаез. Соин валче водительёсты ас машинаосыныз сюрес вылэ потонлэсь возиськыны куро. Вузъёсты нуллӥсь машинаослэн гылытлы пумит жильызы луыны кулэ. Со сяна, сюрес вылэ потӥсьёс машинаез поттыны трос, лопата, тырмыт эстӥськон дасяны мед сюлмаськозы. Одно ик ӝоглыкъя куронъёсты сак чаклано, чурысь чуре юнме ӧвӧл потано. Озьы ик машинаез пуктон интые бырйыку чакласьконо - чуккес интыын со гылӟыса кошкыны быгатоз. Пыдын ветлӥсьёс но сак луыны кулэ. Сюресэз пусъем интыетӥ, машина быдэсак дугдэм бере гинэ выжоно. Шуэрес учыр кылдыку 01 телефонъя жингыртоно (сотовой телефонысь – 101). Тодэ вайытом, Удмуртиысь Гидрометцентрлэн пресс-службаез ивортэмъя, таиз арня элькунын лымыё но тӧло луоз. Тегъёс: МЧС Удмуртия куазь лымы  